Gianfranco Baron/Poesìa për Ti e Mi
Artorn

Poesìa per Ti e Mi 
A l'é na poesìa pròpi për Ti
comoda li sël tò telefonin
për capì, am serv ëdcò a Mi
a venta lesìla, pian pianin,
a parla a tuti ij piemonteis
ch'a l'han a cheur le soe rèis.

Rèis ëd na lenga ch'a spariss,
le colpe a comenso da lontan
noi baròt e l'oma butà d'ardriss
parland ai nòstri fieuj l'italian
chërdand den vantagi a scòla
ma s'it të studie pa 't restè badòla.

Ora 'd rimedi a-i na son pa tanti
le vache a scapo as sara la stala
a resto le nostalgìe a tuti quanti
pòvra lenga ij l'oma maltratala.

Alora se it veule fè 'n coment
dovra nòstra parlada abandonà
at tornerà ancora ant la ment
na spluva dë speransa dësgenà.

Leteratura piemontèisa
Poesìa
Gianfranco Baron